মধুর কপিলা

**মধুর কপিলা** (১৫ই এপ্রিল ১৯৪২ - ১৯শে ডিসেম্বর ২০২১) ছিলেন একজন ভারতীয় ঔপন্যাসিক, সাংবাদিক, শিল্প সমালোচক এবং হিন্দি সাহিত্যের একজন পর্যালোচক। তাঁর প্রকাশিত কিছু কাজের মধ্যে রয়েছে *ভটকে রাহি* (হিন্দি : भटके राही; ), *সাতওয়াঁ স্বর* (হিন্দি : सातवाँ स्वर; ) এবং *সামনে কা আসমান* (হিন্দি : सामने का आसमान; )। তিনি সাহিত্যে আজীবন অবদানের জন্য চণ্ডীগড় সাহিত্য আকাদেমি পুরস্কার এবং পাঞ্জাব সঙ্গীত নাটক আকাদেমি থেকে সাংস্কৃতিক প্রতিনিধি পুরস্কারের প্রাপক ছিলেন।

## প্রাথমিক জীবন
কপিলা ১৯৪২ সালের ১৫ই এপ্রিল তৎকালীন ব্রিটিশ ভারতের পাঞ্জাবের জলন্ধরে জন্মগ্রহণ করেন। শৈশবে হরবল্লভ সঙ্গীত সম্মেলনে হিন্দুস্তানি শাস্ত্রীয় সঙ্গীতের সাথে তাঁর পরিচয় হয়।

## কর্মজীবন
মধুর কপিলা ১২ বছর বয়সে তাঁর লেখা শুরু করেছিলেন। তাঁর প্রথম উপন্যাস *ভটকে রাহি* (হিন্দি : भटके रही) একজন মহিলার গল্প, যে ১৯৪৭ সালে ভারত বিভাজনের সময়ের এবং দেশের স্বাধীনতার পরের অভিজ্ঞতা গল্পের মাধ্যমে বলেছিল। সাংবাদিক রমেশ কপিলার সাথে বিয়ের পর ১৯৭৭ সালে তিনি চণ্ডীগড়ে চলে আসেন। এই সময়ে তিনি একজন শিল্প সমালোচক হিসেবে কাজ করেন। একজন মুক্ত (ফ্রিল্যান্স) সাংবাদিক এবং একজন শিল্প সমালোচক হিসেবে তিনি অনেক সংবাদপত্র ও পত্রিকায় অবদান রাখেন। *[[দৈনিক ট্রিবিউন]]*, *[[দিনমান]]*, *[[পাঞ্জাব কেসরী]]*, *[[জনসত্তা]],* হিন্দি হিন্দুস্তান সংবাদপত্রে তাঁর ছোট গল্প এবং সাহিত্যিক কলাম প্রকাশিত হয়েছে। *হংস*, *বর্তমান সাহিত্য*, *ভাগর্থ*, *নয়া জ্ঞানোদয়* (ভারতীয় জ্ঞানপীঠ), *দস্তক*, *ইরাবতী*, *হরিগন্ধা* এবং আরও অনেকগুলি সাহিত্য জার্নাল এবং পত্রিকায় তিনি অবদান রেখেছেন। এছাড়াও রয়েছে কলা ক্ষেত্রায়া, যেটি *দৈনিক ট্রিবিউনের* একটি সাপ্তাহিক শিল্প ও সাহিত্যের কলাম, যেখানে তাঁর প্রথম উপন্যাস *সাতওয়াঁ স্বর* (হিন্দি : सातवाँ स्वर) ধারাবাহিক আকারে প্রকাশিত হয়েছে। পরবর্তীতে একটি সাক্ষাৎকারে, মধুরা কপিলা লক্ষ্য করেছিলেন যে হিন্দি লেখক ও নাট্যকার ভীষ্ম সাহনি -র একটি সাক্ষাৎকার ছিল তাঁর প্রথম সাংবাদিকতার দায়িত্ব।

কপিলার প্রথম গল্প ১৯৬০ সালে জলন্ধর থেকে প্রকাশিত *বীর প্রতাপ* পত্রিকায় ছাপা হয়। তিনি পরবর্তীকালে তিনটি উপন্যাস প্রকাশ করেন, যেগুলি হলো *ভটকে রাহি* (হিন্দি : भटके राही; ), *সাতওয়াঁ স্বর* (হিন্দি : सातवाँ स्वर; ) এবং *সামনে কা আসমান* (হিন্দি : सामने का आसमान; )। তাঁর তিনটি ছোটগল্পের সংকলন হলো- *বিচোঁ বিচ* (হিন্দি : बीचों बीच; ), *তব শায়দ* (হিন্দি : तब शायद; ) এবং *এক মুকদমা অর* (হিন্দি : एक मुक़दमा और; )। তাঁর শেষ প্রকাশিত উপন্যাস *সামনে কা আসমান* (*[[হিন্দি ভাষা|হিন্দি]] :* सामने का आसमान) সমাজের বিভিন্ন স্তরের তিনজন ব্যক্তির গল্প বলেছিল, যারা একটি থিয়েটারে একত্রিত হওয়ার পর নিজেদের অভিজ্ঞতা ভাগ করে নিয়েছিল। তিনি ভারতীয় শাস্ত্রীয় গায়ক পণ্ডিত জসরাজের উপর একটি বইও লিখেছেন। তাঁর লেখাগুলি বিশিষ্ট হয়ে আছে তাঁর সহজ ভাষায় বর্ণনার জন্য, গল্পগুলি প্রায়শই একটি পুরুষ-শাসিত সমাজে কেন্দ্রীয় নারী চরিত্রগুলির অভিজ্ঞতা ও আবেগ নিয়ে লেখা।

কপিলা তিন দশকেরও বেশি সময় ধরে চণ্ডীগড় সঙ্গীত নাটক আকাদেমির সদস্য ছিলেন। তাঁর গল্প পাঞ্জাবি, তেলুগু এবং ইংরেজি সহ ভারতীয় ও বিদেশী ভাষায় অনূদিত হয়েছে। তাঁর গল্পের ইংরেজি অনুবাদগুলি *"ফ্লোয়িং লাইক এ রিভার"* সংকলনে অন্তর্ভুক্ত করা হয়েছে।

## পুরস্কার
[থাম্ব| মধুরা কপিলা [করণ সিং|করণ সিংয়ের কাছ থেকে চণ্ডীগড় সাহিত্য একাডেমি লাইফটাইম অ্যাচিভমেন্ট অ্যাওয়ার্ড (২০১১) গ্রহণ করছেন]]
২০১১ সালে, মধুরা কপিলা সাহিত্যে তাঁর অসামান্য অবদানের জন্য চণ্ডীগড় সাহিত্য একাডেমি পুরস্কার পান। তিনি পাঞ্জাব সঙ্গীত নাটক অকাদেমি থেকে সাংস্কৃতিক প্রতিনিধি পুরস্কারের প্রাপকও ছিলেন। *দ্য সানডে ইণ্ডিয়ান* দ্বারা তাঁকে ২১ শতকের ১১১ জন হিন্দি মহিলা লেখকদের একজন হিসাবে উল্লেখ করা হয়েছিল।

## ব্যক্তিগত জীবন
মধুরা কপিলা সাংবাদিক রমেশ কপিলাকে বিয়ে করেছিলেন, রমেশ কপিলা *[[দি ইন্ডিয়ান এক্সপ্রেস|ইন্ডিয়ান এক্সপ্রেসে]]*  কাজ করতেন। দম্পতির তিনটি সন্তান ছিল; দুই মেয়ে এবং একটি ছেলে। তাঁদের মেয়ে শ্রুতি কপিলা একজন লেখক যাঁর লেখা প্রকাশিত হয়েছে এবং তিনি কেমব্রিজ বিশ্ববিদ্যালয়ের ইতিহাসের সহযোগী অধ্যাপক।

কপিলা ২০২১ সালের ১৯ ডিসেম্বর তারিখে ৭৯ বছর বয়সে চণ্ডীগড়ে নিজের বাড়িতে হৃদযন্ত্রের ক্রিয়া বন্ধ হয়ে মারা যান।

## গ্রন্থপঞ্জি
**সূত্র:**

### উপন্যাস

* 
* 
* 

### ছোটগল্প সংকলন

* 
* 
* 

## আরও দেখুন

* ভারতীয় সাহিত্য
* হিন্দি সাহিত্য
* ভারতীয় লেখকদের তালিকা

## তথ্যসূত্র

## বহিঃসংযোগ

* ''ভারতীয় সাহিত্য, সাহিত্য আকাদেমি জার্নাল, খণ্ড.'' ''57, নং 1 (273) (জানুয়ারি/ফেব্রুয়ারি 2013), পৃ. 170-175'' - নদীর মতো প্রবাহিত মধুর কপিলা এবং যশবন্ত সিং সাইনি
* ''দ্য সানডে ইন্ডিয়ান (22 আগস্ট - 4 সেপ্টেম্বর, 2011)'' - 21 শতকের 111 জন মহিলা হিন্দি লেখক ( ''द सनडे हिंदुस्तान - 21वी सदी की 111 হিন্দি लेखिकाएँ'' ) 

বিষয়শ্রেণী:২১শ শতাব্দীর ভারতীয় সাংবাদিক
বিষয়শ্রেণী:ভারতীয় নারী সাংবাদিক
বিষয়শ্রেণী:ভারতীয় নারী ছোটগল্পকার
বিষয়শ্রেণী:পাঞ্জাবি ব্যক্তি
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:হিন্দি ভাষার লেখক
বিষয়শ্রেণী:ভারতীয় নারী ঔপন্যাসিক
বিষয়শ্রেণী:চণ্ডীগড়ের লেখিকা
বিষয়শ্রেণী:২০২১-এ মৃত্যু
বিষয়শ্রেণী:১৯৪২-এ জন্ম
বিষয়শ্রেণী:পাঞ্জাব, ভারতের লেখিকা